**ZMLUVA O DIELO č. …………..**

**uzatvorená podľa ustanovení § 536 a násl. zákona č. 513/1991 Zb. Obchodného zákonníka v znení neskorších zmien a doplnkov medzi zmluvnými stranami**

**Objednávateľ : Kolkársky klub**

**DKK Nové Mesto nad Váhom**

**Poľná 12**

**915 01 Nové Mesto nad Váhom**

V zastúpení : Dominik Mokrohajský

Predseda združenia

Bankové spojenie :

pobočka Nové Mesto nad Váhom

IBAN : SK41 5600 0000 0058 2988 2001

IČO : 34005811

DIČ : 2022495079

**Zhotoviteľ : Obchodné meno**

adresa

V zastúpení :

OR OS ..... č.vložky

IČO :

DIČ :

IČ DPH :

Bankové spojenie :

Číslo účtu :

**Článok č.1**

**Predmet zmluvy**

Predmetom tejto zmluvy je : Dodávka a montáž HSV,PSV, ZTI a elektrorozvodov v Kolkárni na ulici Športová 26 v Novom Meste nad Váhom podľa výkaz, výmer z dňa ........., ktorý je neoddeliteľnou časťou tejto zmluvy.

Rozsah prác je uvedený v prílohe č. 1 (výkaz,výmer). Prípadné zmeny v rozsahu prác a s nimi súvisiace zmeny vo výške nákladov budú predmetom dodatku k tejto zmluve.

**Článok č. 2**

**Doba plnenia**

Zhotoviteľ sa zaväzuje vykonať dielo pre kolkársky klub DKK Nové Mesto nad Váhom do 365 dní od podpísania zmluvy o dielo .

**Článok č. 3**

**Cena diela**

Cena za vykonanie diela je určená na základe cenovej ponuky vo výške **................ € s DPH.**

Na základe §548 odst.1 zák.č.513/1991 Z. z. stanovujú zmluvné strany, že objednávateľ je povinný faktúru uhradiť do 14 dní od jej doručenia, alebo ju v tejto lehote vrátiť zhotoviteľovi s oprávnenými pripomienkami na opravu, alebo doplnenie.

Faktúra za vykonané práce bude vystavená zhotoviteľom a uhradená objednávateľom na základe protokolu o odovzdaní a prevzatí riadne dokončeného premetu diela bez závad.

V zastúpení kolkárskeho klubu DKK Nové Mesto nad Váhom za protokolárne prevzatie prác zodpovedá predseda združenia .

**Článok č. 4**

**Povinnosti zhotoviteľa**

Zhotoviteľ je povinný realizovať práce včas a kvalitne, pričom pri meškaní s ukončením prác, alebo pri nekvalitnom plnení budú zmluvné strany postupovať v zmysle ustanovení § 560-565 zák. č.513/1991 Z. z.

Počas realizácie prác je zhotoviteľ povinný s náradím, materiálom a mechanizmami zaobchádzať tak, aby nedošlo k poškodeniu objektov a ostatného majetku objednávateľa. Zodpovednosť za prípadnú škodu znáša zhotoviteľ v plnom rozsahu.

Zhotoviteľ odstráni na vlastné náklady odpady, ktoré sú výsledkom jeho činnosti v termíne písomného prevzatia stavby objednávateľom.

**Článok č. 5**

**Bezpečnosť a ochrana zdravia pri práci a ochrana pred požiarmi**

Zhotoviteľ zodpovedá za dodržiavanie právnych predpisov súvisiacich s bezpečnosťou a ochranou zdravia pri práci a ochranou pred požiarmi v čase plnenia predmetu zmluvy, t.j. od protokolárneho prevzatia staveniska/pracoviska/ do odovzdania diela.

V prípade pracovného úrazu, či mimoriadnej udalosti zhotoviteľ preberá zodpovednosť za následky z toho vyplývajúce. Objednávateľ zvlášť upozorňuje zhotoviteľa na dodržiavanie bezpečnosti a ochrany zdravia pri práci hlavne vo výškach, ako aj s tým súvisiacimi lekárskymi prehliadkami zamestnancov a odbornou spôsobilosťou. Zhotoviteľ sa zaväzuje, že zabezpečí pohyb svojich zamestnancov len na určenom stanovisku/pracovisku/.

Zhotoviteľ v čase od prevzatia až po odovzdanie diela objednávateľa zodpovedá za dodržiavanie zák.č.124/2006 o bezpečnosti a ochrane zdravia pri práci, v znení neskorších predpisov, podľa § 5,6,7,8,9,13 až 17.

Zhotoviteľ v čase od prevzatia až po odovzdanie diela objednávateľa zodpovedá za dodržiavanie zák.č.314/2001, v znení neskorších predpisov, o ochrane pred požiarmi podľa § 4,5 a 8 a vyhláška č.121/2002, §3,4,5,6 v znení neskorších predpisov.

**Článok č. 6**

**Záručná doba**

Zhotoviteľ poskytuje záruku na zhotovené dielo po dobu **24** mesiacov odo dňa odovzdania a prevzatia diela.

Zhotoviteľ zodpovedá za vady diela počas celej doby záruky a reklamované vady je povinný začať odstraňovať bezodkladne najneskôr však do 7 dní od písomného doručenia reklamácie zhotoviteľovi.

Počas uvedených záručných lehôt je každá záručná oprava bezplatná, s výnimkou prípadu, že poškodenie, resp. znefunkčnenie diela, ktoré je predmetom tejto zmluvy, bolo spôsobené neodborným zásahom, resp. neodborným užívaním diela.

**Článok č. 7**

**Povinnosti objednávateľa**

Objednávateľ je oprávnený kontrolovať vykonanie diela a v prípade porušenia zmluvných povinností zo strany zhotoviteľa, je oprávnený za podmienok stanovených zákonom od zmluvy odstúpiť. Zhotoviteľ uhradí všetky škody spôsobené nedodržaním zmluvných podmienok.

Objednávateľ je povinný sprístupniť zhotoviteľovi včas priestory na výkon prác a vytvoriť mu podmienky na riadne a včasné plnenie, vrátane poskytnutia potrebnej súčinnosti.

Dielo so zjavnými závadami nemusí objednávateľ prevziať a zaplatiť cenu za jeho vyhotovenie.

**Článok č. 8**

**Záverečné ustanovenia**

Meniť a doplňovať text tejto zmluvy je možné len písomnou formou – dodatkom, ktorý je platný po odsúhlasení zástupcami oboch zmluvných strán.

Prípadné práce nad rámec dohodnutý zmluvne budú riešené na základe dohody zmluvných strán dodatkom ku zmluve. Na vzťahy, ktoré nie sú výslovne upravené touto zmluvou, sa primerane vzťahujú príslušné ustanovenia Obchodného zákonníka č. 513/91 Zb. § 536 a násl.

Zmluva je vypracovaná v dvoch vyhotoveniach, pričom každá zo zmluvných strán obdrží jedno vyhotovenie, Zmluva nadobúda platnosť a účinnosť dňom jej podpisu oboma zmluvnými stranami.

Obidve zmluvné strany prehlasujú, že sa oboznámili s obsahom tejto zmluvy, že nebola dohodnutá v tiesni ani za inak nevhodných podmienok a že ju uzavreli z vlastnej vôle, určite, vážne a zrozumiteľne, na znak čoho ju vlastnoručne podpisujú.

**V ........................................... , dňa .......................**

Za objednávateľa : Za poskytovateľa :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dominik Mokrohajský

predseda združenia